Len Muller skryf 'n liefdes-enkelsnit saam sy vrou! – Pieter Cloete
Home / Afrikaanse Musiek / Len Muller skryf 'n liefdes-enkelsnit saam sy vrou!
Len Muller skryf 'n liefdes-enkelsnit saam sy vrou!
"Dit is 'n nostalgiese liefdesballade, wat geskryf is uit die oogpunt van 'n bejaarde man wat terug kyk op sy lewe. Drome word nie altyd waar nie, veral as jy nie doelbewus werk daarvoor nie en ek dink dié lied wil vir my en die mense wat daarna luister uitdaag om doelbewus te lewe en nie toe te laat dat tyd sommer net verbygaan nie," verduidelik die blondekopster oor die betekenis agter sy nuutste treffer. "Ek dink die snit het ook 'n mooi boodskap, omdat die paartjie eintlik vir mekaar sê dat hulle genoeg is vir mekaar, ten spyte daarvan dat hulle planne nie uitgewerk het."
Len se debuutalbum, Doodgewone Avontuur, wat in 2015 uitgereik is, het hom amptelik aan die musiekbedryf bekendgestel en heelwat treffers en benoemings (Ghoema- en Tempo-benoemings vir Manlike Kunstenaar van die Jaar en Nuweling van die Jaar) opgelewer. Sedertdien het hierdie blondekopsangsensasie 'n prominente plek in die harte van Suid-Afrikaanse musiekliefhebbers. Hy is veral bekend vir die gewilde duet, Vir Die Een Wat Geval Het, wat hy saam met Joshua na die Reën vrygestel het en Smag na Jou, wat gebruik op die klankbaan van die romantiese komedie, Strikdas.